
PËR MIRATIMIN ME NDRYSHIME TË DEKRETIT NR.381, DATË 9.12.1992 "PËR DISIPLINIMIN E LIKUIDIMIT TE VLEFTËS SË MALLRAVE E NDIHMAVE SHTETËRORE USHQIMORE".

Në mbështetje të nenit 16 dhe 28 të ligjit nr.7491, datë 29.04.1991 "Për dispozitat kryesore kushtetuese"

KUVENDI POPULLOR
I REPUBLIKËS SË SHQIPËRISË

V E N D O S I:

Neni 1

Të miratohet dekreti nr.381, datë 9.12.1992 "Për disipslinimin e likuidimit të vleftës së mallrave të ndihmave shtetërore ushqimore" me këto ndryshime:
Titulli i dekretit të bëhet:
DEKRET "PËR DISIPLINIMIN E LIKUIDIMIT TË VLEFTËS SË MALLRAVE TË NDIHMAVE SHTETËRORE "
Neni 1 të ndryshohet si vijon:
"Personat fizikë a juridikë privatë e shtetërorë që kanë marrë e do të marrin përsipër administrimin dhe shitjen e mallrave, të ndihmave shtetërore detyrohen të kryejnë në afatet e caktuara dokumentimin e likuidimin e vleftës së këtyre mallrave".
Neni 2 të ndryshohet si vijon:
"Ministria e Financave dhe Ekonomisë cakton afatet maksimale në marrëdhëniet midis ndërmarrjeve me njëra tjetrën si dhe midis tyre me buxhetin e shtetit për dokumentimin e likuidimit të vleftës së këtyre mallrave.
Në përputhje me këtë ndërmarrjet hartojnë marrëveshjet me njësitë e shitjes me pakicë për arkëtimin e detyrimeve".
Paragrafi i parë i nenit 4 të ndryshohet si vijon:
"Për shkeljet e afateve të caktuara personat përgjegjës dënohen për kundërvajtje administrative si vijon:
Paragrafi i katërt i nenit 4 të ndryshohet si vijon:
"Të drejtën e masës së denimit e kanë inspektorët e organeve të caktuara me ligj".

Neni 2

Ky ligj hyn në fuqi menjëherë.

Shpallur me dekretin nr.427, datë 16.1.1993 të Presidentit të Republikës së Shqipërisë, Sali Berisha 


